સારાંશ માટે દસ્તાવેજ: ચીફ જસ્ટિસ રંજન ગોગોઈના વડપણ હેઠળની 5 જજોની બેન્ચે ચુકાદામાં સુપ્રીમ કોર્ટની  સોંપી દીધી છે અને મંદિર બનાવવા માટે સરકારને ત્રણ મહિનામાં એક ટ્રસ્ટ બનાવવાનું કહ્યું છે. પરંતુ સાધુસંતોનાં વિભિન્ન સંગઠનોમાં આ ટ્રસ્ટમાં સામેલ થવા અને ન થવા પર વિવાદ શરૂ થયો છે.

આ વિવાદ એટલો વકર્યો છે કે સાધુસંતો પોતાના વિરોધીઓને ન માત્ર અપશબ્દ બોલી રહ્યા છે, પરંતુ બે સમૂહ વચ્ચે તો હિંસક સંઘર્ષ સુધીની નોબત આવી.

રામજન્મભૂમિ ન્યાસના મહંત નૃત્યગોપાલદાસ પર કથિત રીતે અભદ્ર ટિપ્પણી બાદ તેમના સમર્થકોએ તપસ્વી છાવણીના સંત પરમહંસદાસ પર હુમલો કર્યો અને મોટી સંખ્યામાં પોલીસદળ પહોંચાડ્યા બાદ જ પરમહંસદાસને ત્યાંથી સુરક્ષિત કાઢવામાં આવ્યા.

તપસ્વી છાવણીના સંત પરમહંસદાસ

તો પરમહંસદાસને તપસ્વી છાવણીએ એવું કહીને કાઢી મૂક્યા કે તેમનું આચરણ અશોભનીય હતું અને તેઓ જ્યારે પોતાના આચરણમાં પરિવર્તન લાવશે ત્યારે જ તેમની છાવણીમાં વાપસી થશે.

આ વિવાદમાં માત્ર આ જ બે પક્ષો નથી, પરંતુ મંદિરનિર્માણના ઇરાદાથી અગાઉથી ચાલી રહેલાં ત્રણ અલગઅલગ ન્યાસ એટલે કે ટ્રસ્ટ સિવાય અયોધ્યામાં રહેનારા અન્ય ઊંચી પહોંચ ધરાવનાર સંત પણ સામેલ છે.

હકીકતમાં અયોધ્યા વિવાદ કોર્ટમાં હોવા છતાં રામલલા વિરાજમાનનું ભવ્ય મંદિર બનાવવા માટે છેલ્લાં ઘણાં વર્ષોથી ત્રણ ટ્રસ્ટ સક્રિય હતાં.

અગાઉથી ત્રણ ટ્રસ્ટ

રામજન્મભૂમિ મંદિરનિર્માણ ન્યાસના જન્મેજય શરણ

આમાં સૌથી જૂનું ટ્રસ્ટ શ્રીરામજન્મભૂમિ ન્યાસ છે, જે વર્ષ 1985માં વિશ્વ હિંદુ પરિષદની દેખરેખ હેઠળ બન્યું હતું અને આ જ ટ્રસ્ટ કારસેવકપુરમમાં છેલ્લાં ઘણાં વર્ષોથી મંદિરનિર્માણ માટે પથ્થરો પર નકશીકામ કરી રહ્યું છે.

બીજું ટ્રસ્ટ રામાલય ટ્રસ્ટ છે, જે બાબરી મસ્જિદ તોડી પાડવામાં આવી તે પછી વર્ષ 1995માં બન્યું હતું અને તેના ગઠન પાછળ તત્કાલીન વડા પ્રધાન પીવી નરસિમ્હારાવની ભૂમિકા ગણાવાય છે.

જ્યારે ત્રીજું ટ્રસ્ટ 'જાનકીઘાટબડા સ્થાન'ના મહંત જન્મેજય શરણના નેતૃત્વમાં બનેલું શ્રીરામજન્મભૂમિ મંદિરનિર્માણ ન્યાસ છે.

આ ત્રણેય ટ્રસ્ટ હવે એવું કહે છે કે અગાઉથી જ મંદિરનિર્માણ માટે ટ્રસ્ટ મોજૂદ છે, તો સરકારે કોઈ અન્ય ટ્રસ્ટ બનાવાની શું જરૂર છે.

આ બધાં ટ્રસ્ટ પોતાના નેતૃત્વમાં મંદિરનિર્માણ ટ્રસ્ટ બનાવવા માટે દબાણ કરી રહ્યાં છે.

મંદિર માટે કરોડો રૂપિયાનું દાન

વીએચપીના નેતૃત્વવાળા શ્રીરામજન્મભૂમિ ન્યાસના અધ્યક્ષ અને મણિરામદાસ છાવણીના સંત મહંત નૃત્યગોપાલદાસ છે.

રામમંદિર...\nદસ્તાવેજની સમાન ભાષામાં સારાંશ:
સુપ્રીમ કોર્ટે અયોધ્યામાં મંદિર-મસ્જિદ વિવાદનો નિર્ણય કરતાં વિવાદિત જગ્યા રામ લલાને આપવાનો ચુકાદો આપ્યો છે અને આ ચુકાદાને પડકારવાની ઑલ ઇન્ડિયા મુસ્લિમ પર્સનલ લૉ બોર્ડે જાહેરાત કરી છે.